SpeechHon PEENI HENARE (Minister for the Community and Voluntary Sector): Tēnā koe e te Māngai o te Whare. Ka noho tonu ahau ki roto i te reo Māori mō te roanga ake o taku kōrero. Tupu mauriora ki te whei ao ki te ao mārama tihē wā mauriora. Heoi anō ka mea atu ki a koutou e oho e Te Whare! Ko tēnei te pānuitanga tuarua o tēnei Pire a Ngāti Tamaoho. Nā runga i tērā whakaaro ka tukuna atu ngā mihi me te inoi atu ki Te Kaihanga kia toro mai tana ringa manaaki tana ringa atawhai ki runga i a Kīngi Tūheitia Kīngi Tūheitia Pōtatau Te Wherowhero Te Tuawhitu e noho mai nā ki runga i te ahurewa tapu o ōna mātua o ōna tūpuna. Ka tukuna atu ngā mihi ki runga i a Waikato whānui arā ko Ngāti Tamaoho tētahi o ngā peka o te awa rangatira o Waikato. Nō reira e mihi atu ana au ki a rātou. E tautoko atu ana au i ngā mihi ki te hunga mate rātou kua ngaro atu ki te kāpunipunitanga o ngā wairua ki tua o Rēao ki tua o Rēpō ka tau ki runga i te pae o mahara. Haere e ngā mate haere. Ka tautoko tonu ahau i ngā mihi i tukuna atu ki te Minita ki te Hōnore a Andrew Little i kawea nei tēnei pire ki mua i te aroaro o Te Whare i te rā nei. Ka tautoko anō hoki i ngā mihi i tukuna atu ki te Minita o mua arā ko te Hon Christopher Finlayson mō āna mahi hei whakatutuki i tēnei kaupapa atu ki a koe e te Matua e Tutehounuku Korako i arahi nei i te nohoanga a te Rōpū Whiriwhiri i ngā Take Māori me ngā kaituku kōrero ki runga i taua pire tēnei te mihi; ki runga anō hoki i te heamana hou o te Rōpū Whiriwhiri i ngā Take Māori arā ko Rino Tirikatene.Kua kōrero mai i te kaupapa ko tokorua noa iho ngā tāngata ngā rōpū i whakakanohi mai i wā rātou kōrero ki tēnei pire. Arā ko te Kaunihera Nui o Tāmaki Makaurau arā ko Ngāti Tamaoho. Ahakoa kīhai rāua tahi i tae-ā-kanohi mai i tukuna mai wā rātou tautoko me wā rātou kōrero ki runga i te pire nei. Engari ka kī atu ahau ki a tātou te Whare ahakoa torutoru noa iho ngā tāngata i whakakanohi mai wā rātou kupu me wā rātou take e pā ana ki te pire nei te maha hoki o ngā kōrero kīhai mātou otirā tātou i kite. Te hōhonutanga o te mamae i pā ki a Ngāti Tamaoho ki roto i ngā tau kīhai mātou i kite. Nō reira e tika ana me mihi atu ahau ki a rātou.Kua kōrero mai ngā Mema katoa o tēnei Whare mō te āhuatanga o te whakamā ka pā ki runga i a Ngāti Tamaoho nā runga i te arero rua me te mahi pokokōhua a te Karauna ki a rātou. Ko te kī atu a te Karauna ki a rātou tuhia mai tētahi kawenata me tō tautoko i te Kāwanatanga. Ahakoa tērā i tūkinohia e te Kāwanatanga i a Ngāti Tamaoho. Nō reira ka kite atu ahau i te pire—āe ka whakapāha te Kāwanatanga arā te Karauna ki a Ngāti Tamaoho ka tika. Engari ko tāku e hiahia nei ko te whakamōhio atu ki te Whare i te rā nei i tētahi kupu Māori arā ko te hauhau". Anā ko te kupu "hauhau" arā ko te "rebellion". Ka kōrero mai tēnei kupu nā runga i te āhuatanga o te whakaaro Māori. Āe ka whakapāha te Karauna ki roto i te Pire mō tēnei āhuatanga engari ko te tirohanga a te iwi Māori ki te hunga "hauhau" me te hunga "kūpapa" he ōrite. Ka pā te whakamā ki runga i a Ngāti Tamaoho mō te hia tau. Nō reira he wero tēnā ki a Ngāi Māori kia tiro atu ki taua āhuatanga kia kaua e pā anō te whakamā ki a Ngāti Tamaoho me te tini o ngā hapū kua pā tēnei tū āhuatanga.Atu i tēnā ka kite atu ahau ki roto i te pire nei i ētahi o ngā panonitanga i ētahi o ngā mahi tīnihia ki roto i te pire. Ko tētahi e pā ana ki te wāhi ātaahua ko te wāhi rongonui arā ko Ngā Wairere o Hunua arā ko te Hunua Falls. I kī mai te Kaunihera ka panonihia i tētahi o ngā āhuatanga o te ture e pā ana ki te Reserves Act 1977. Ka taea e ngā hapū e whā ki te kōkiri tahi i ngā kaupapa e pā ana ki Ngā Wairere o Hunua me te mea nei kia tiaki i te wāhi ātaahua i te wāhi tūpuna a Ngā Wairere o Hunua. Nō reira e mihi atu ana ahau ki tērā mahi ki roto i te pire nei. Arā ka kōrero e Te Whare i te āhuatanga mō te tini o ngā hapū me te tini o ngā iwi ka whaipānga ki roto o Tāmaki-makau-rau puta noa. Kaua ki ngā rohe anake a Ngāti Tamaoho engari mai i te raki o Tāmaki-makau-rau arā ko Mahurangi heke iho mai ki te Moana Tīkapa anā ka tau ki runga i te kāinga e mōhiotia nei ko Pokeno i ēnei rangi. He kaupapa nui tēnā nā runga i te mōhio kei roto i te pire nei ka wahaina mai ko ngā iwi me ngā hapū ka whaipānga ki ngā whenua me ngā kaupapa kua arahia ake nei ki roto i te kōrero a Ngāti Tamaoho ki roto i ngā tau. Arā ko tētahi ko Te Akitai Waiohua anā ko tētahi atu ko Ngāti Te Ata ko Ngāi Tai ko Ngāti Koheriki arā ko Ngāti Whanaunga—he tini. Nō reira kua roa rawa ahau e mea atu ana kia tūpato e Ngāi Māori. Mehemea ka whakataiapangia te ture i a koe ka pēhea koe arā koutou ko tō uri ki roto i ngā tau me ngā mahi kei mua i te aroaro? Nō reira he tūpatotanga kei roto i tērā tū āhuatanga. Ko tētahi atu āhuatanga kei roto i te pire nei ko te āhuatanga ki ngā kohuke arā ko te minerals. Ko ngā kohuke. Tukuna atu tērā kupu ki roto i ā koutou papa kupu. Add that to your vocabulary. He pai te kite atu i te āhuatanga o ngā kohuke ki roto i ngā pire pēnei nā. Nā runga i te mōhio tēnā pea he rawa kei roto kia kaua e rirona atu ki te Karauna anake. Engari mehemea kei a Ngāti Tamaoho te mana whakahaere te mana kaitiaki ki runga i wā rātou ake whenua me whakarite nei ki roto i te ture tētahi wāhanga ka taea e Ngāti Tamaoho te whakahaere i wā rātou ake mahi e pā ana ki ngā mahi kohuke. Nō reira e mihi atu ana ahau ki tērā tū āhuatanga ki roto i te pire. Ko tētahi atu he mea pai te kite atu kia panonihia i ngā ingoa kua roa rawa ki runga i ngā āhuatanga me ngā kāinga Māori. Ko tētahi ko Clarks Creek. Ko taua wāhi rā āe e kīia nei te motu whānui i tēnei wā ko Clarks Creek engari he engari he ingoa Māori tōna. Nō reira ko te hiahia mō ngā wāhi whenua me ngā wāhi tapu o te ao Māori āe me panonihia te ingoa Pākehā ka whakamanahia te ingoa Māori ki runga i aua wāhi nō reira he pai te kite atu kei roto i ngā whakaritenga o tēnei pire ētahi atu o ngā wāhi ki roto o Ngāti Tamaoho o Tāmaki-makau-rau kia panonihia. Ko tētahi atu: kua mea nei te whare whānui i tētahi wāhi ki roto i taku rohe pōti a Remuera. Ko tōna ingoa tika ko Remu Wera kaua ko Remuera engari ko Remu Wera—e rua ngā kupu. Tēnā pea me āta whakaarohia tātou katoa ki roto i te whakahaerenga o tēnei pire otirā ngā pire e pā ana ki a Tāmaki Makaurau kia whakatikatika i te ingoa o Remu Wera arā ko tētahi o ngā wāhi rongonui o Tāmaki Makaurau. Ko te āhua nei ka nui tēnei māku. Nā runga i te mōhio ā taihoa ake nei ka whakatūngia te pānuitanga tuatoru o tēnei pire me te manako ka tae mai a Ngāti Tamaoho ki te whakakanohi i te Karauna me ā mātou whakapāha me ngā tū āhuatanga kua whakaritea nei e mātou ki roto i tēnei pire mai i tēnei wā atu ki ngā tau kei mua i te aroaro e Te Māngai o Te Whare e Te Whare puta noa tēnā koutou kia ora tātou.[Greetings Madam Speaker. I will stay in Māori for my entire speech. Behold the sneeze of life which propels us in to the world of light and enlightenment. I say to you all wake up House! We are at the second reading of the Ngāti Tamaoho bill. With that in mind let us give praise and call upon the Creator to extend the hand of blessings and kindness upon King Tūheitia King Pōtatau Te Wherowhero the Seventh who sits in that sacred place once occupied by his elders and his forebears. Let us further extend our greetings to Waikato at large and more specifically to Ngāti Tamaoho one of the tributaries of the great Waikato River. Therefore I acknowledge them. I join in the paying of respects to the dead those who have gathered at the meeting place of the spirits beyond this world of day and night to rest in the realm of fond memory. Farewell farewellI endorse the compliments that have been paid to the Minister the Hon Andrew Little who has brought this bill before the House today. I also endorse the compliments which have been paid to the former Minister the Hon Christopher Finlayson whose efforts have brought this matter this far and to you sir Tutehounuku Korako who previously led the Māori Affairs Committee sittings and receipt of submissions on this bill; I also acknowledge Rino Tirikatene the new chairman of the Māori Affairs Committee.It has been mentioned that only two bodies have made submissions on this bill. They are the Auckland Council and Ngāti Tamaoho. They have not appeared in person but their support and records of their positions on this bill have been received. I say to us all in this House that although we have heard a few submissions outlining people's thoughts and views on this bill I suggest there is much that remains unseen. There is the deep abiding hurt that Ngāti Tamaoho have suffered over the years which we cannot claim to have witnessed. It is only right therefore that I should especially acknowledge them.All of the Members of this House who have spoken refer to the shame that befell Ngāti Tamaoho because of the duplicity of a treacherous Crown towards them. It was the Crown who required them to sign an agreement declaring allegiance to the Government. Despite that Ngāti Tamaoho were cruelly mistreated by the Government. And so I look at the bill—yes it is only proper that the Government that is the Crown should apologise to Ngāti Tamaoho. However I wish to teach the House a Māori word today and that word is "hauhau". The word "hauhau" denotes rebellion. Let us look at this word through a Māori lens. It is all well and good for the Crown to include an apology as part of the settlement but taking a Māori perspective the word "hauhau" is synonymous with "kūpapa" (traitor). Ngāti Tamaoho have borne that shame for many years. It is therefore incumbent on Māori to take note of this so that this shame never again attaches to Ngāti Tamaoho nor to the several other tribes to whom this kind of thing has happened.Also I see in this bill that other changes are afoot changes that are facilitated by this bill. One concerns that beautiful place that famous landmark known as Hunua Falls. The council has declared that changes will be made in accordance with the Reserves Act 1977. The four affected tribes can together advance matters relevant to Hunua Falls including the care and protection of the beautiful and historically important Hunua Falls. I am therefore pleased to make special mention of this part of the bill.I now turn my attention to the many subtribes and indeed tribes within and around Auckland who have a stake in this matter not just those within Ngāti Tamaoho boundaries but also Mahurangi heading north of Auckland coming around to the Hauraki Gulf and reaching the area that is now known as Pokeno. Clearly there are far-reaching consequences. I am mindful that this bill has ramifications for the tribes and subtribes who are landowners and for whom submissions by Ngāti Tamaoho over the years give rise to issues of interest to them. One such example is Te Akitai Waiohua others include Ngāti Te Ata Ngāi Tai Ngāti Koheriki Ngāti Whanaunga—there are several. It is for this reason that I have long said for Māori to beware. If you are fenced in by the law what will you and your descendants do in future? Therefore heed this note of caution. Another matter for consideration in this bill concerns minerals. Kohuke. Add that to your vocabulary. It is good to see that mention of minerals makes it into bills like these. We know that if there are riches within the land they shouldn't be the exclusive prerogative of the Crown. If Ngāti Tamaoho is to have control and guardianship over their own land the law ought to include provisions that Ngāti Tamaoho also retains control over any minerals therein. I am therefore pleased to highlight this part of the bill.It is also pleasing that there will be name changes that have for too long ignored Māori settlement. One is Clarks Creek. While this locality is widely known as Clarks Creek it does have a Māori name. There is an expressed wish for places and sites sacred to Māori to have the Pākehā names changed in favour of the original Māori ones. It is therefore encouraging to see provisions in this bill for changes to place names within the Ngāti Tamaoho and wider Auckland area. One other thing: a suburb in my electorate is well known as Remuera. Its correct name is Remu Wera not Remuera but Remu Wera—two words. It is perhaps timely in the passage of this or any bill that affects Tāmaki Makaurau for us all to consider correcting the name of one of the Tāmaki Makaurau electorate's most well-known localities to Remu Wera.I believe that for now I have said enough. Knowing that this bill will reach its third reading in due course and in the earnest wish that Ngāti Tamaoho will attend in person to receive the Crown's apology and to accept the provisions that are made in this bill for current and future benefits Madam Speaker and the House tēnā koutou kia ora tātou.]Bill read a second time."